राष्ट्रपति विद्यादेवी भण्डारी र सभामुख ओनसरी घर्ती बीच संसद्‍मा दर्ता भएको महाअभियोग प्रस्तावका बाँकी प्रक्रिया र स्थानीय तहको निर्वाचनका विषयमा छलफल भयो । राष्ट्रपति भवन शितलनिवासमा भएको भेटमा महाअभियोगको विषयमा यसअघि सदनमा स्थापित नजिरका आधारमा अगाडि बढ्ने र दलहरुबीचको सहमतिका आधारमा संविधान संशोधनमाथि छलफल स्थगित भएको जानकारी सभामुखले राष्ट्रपतिलाइ गराउनुभयो । सभामुखको कार्यकक्ष सिंहदरबारमा प्रमुख तीन दल नेपाली काँग्रेस, प्रमुख प्रतिपक्षी दल नेकपा एमाले र नेकपा माओवादी केन्द्रका शीर्ष नेताहरुसँगको छलफलपछि सभामुखले राष्ट्रपति भण्डारीसंग भेट गर्नुभएको हो ।।
